Public procurement notice: Contract Award Notice
Published: 2021-02-16
Buyer: Keski-Suomen sairaanhoitopiiri
Country: FI
Contract type: Services
Procedure: Negotiated without a prior call for competition
CPV classification: 33168100 | 85150000: Medical imaging services
Estimated value: 4986000 EUR
Award criteria: The most economic tender

Technical requirements: Hankintasopimuksen kohteena on toiminnassa käytettävien taipuisien endoskooppien kokonaispalveluhankinta viiden (5) vuoden sopimuskaudelle, jossa tilaaja saa käyttöönsä tarvittavan endoskopialaitteiston, asennukset, koulutukset, huolto- ja tukipalvelut sekä varalaitteet endoskopiatoimenpiteisiin sekä ERCP-toimenpiteisiin. Laitteiden omistusoikeus säilyy palveluntuottajalla. Palvelun laskutus perustuu toimenpidekohtaiseen hintaan, jossa tilaaja maksaa palvelusta tehtyjen toimenpiteiden perusteella.
Palvelusopimus sisältää endoskopiatoimenpiteiden osalta option viiden (5) vuoden mittaisesta jatkokaudesta. Tilaaja tekee erillisen suorahankintapäätöksen, mikäli se päättää ottaa optiokauden käyttöön. Tässä yhteydessä suorahankinnan perusteet kartoitetaan uudelleen.
Palvelun hankinta toteutettiin suorahankintamenettelyllä. Julkisista hankinnoista annetun lain 40 §:n 2 momentin 2 kohdan mukaan hankintayksikkö voi tehdä suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Tällöin suorahankinnan lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Keski-Suomen keskussairaalassa ja uudessa Sairaala Novassa leikkausosastot sekä toimenpide- ja endoskopiayksiköt ovat kiinteästi yhteydessä toisiinsa ja ne käyttävät osittain samaa henkilökuntaa. Niin ikään fiberoskooppeja ja jäykkiä endoskooppeja käytetään samoissa toimenpideympäristöissä, jolloin niitä pitää pystyä käyttämään samalla kamerakalustolla. Edellä mainitut seikat tukevat hankinnan toteuttamista kokonaispalveluratkaisuna, joka takaa tilaajalle yhtenäisen laitekannan.
Keski-Suomen sairaanhoitopiirillä on entuudestaan mittava laite- ja fiberoskopiakalusto, joka on hankittu Olympus Finland Oy:ltä. Sopimuksessa tilaajan olemassa olevat, erikseen sovittavat, laitteet myydään Olympukselle ja laitekanta uusitaan kerralla uuteen. Järjestelyn avulla vältetään kalliit erillisinvestoinnit sekä niihin liittyvät päällekkäiset ja osin turhat lisähankinnat. Olympus Finland Oy on ainoa markkinoilla oleva toimija, joka voi tarjota kyseisen laiteportfolion, joka soveltuu tilaajan toimintaympäristöön kokonaisuudessaan.
Sopimusmalli, jossa KSSHP myy vanhat endoskopialaitteet Olympukselle ja hankkii endoskopiatoiminnan palveluhankintana, parantaa myös mahdollisuuksia myöhempää kilpailuttamista varten, sillä uudessa hankinnassa KSSHP ei enää ole sidottu olemassa olevaan laitekantaan.
Edellä kuvatun kokonaispalveluhankinnan kykeni toteuttamaan vain yksi (1) markkinatoimija eikä hankintayksiköllä ollut perusteita muuttaa hankinnan kohdetta tai laajuutta. Suorahankintamenettely on toteutettu tavalla, joka parantaa edellytyksiä uuteen kilpailutukseen, mikäli markkinatilanne muuttuu tulevaisuudessa.
Alkuperäinen hankintasopimus solmittiin 2.7.2020. Hankintayksikkö käynnisti tämän jälkeen neuvottelut sopimuksen ja sopimusehtojen täsmentämiseksi. Lopullinen hankintasopimus solmittiin 11.1.2021


Winner: Olympus Finland Oy
Award value: 4986000
Number of bids: 1